Source: http://www.vranov.sk/Samosprava/Mestske-zastupitelstvo-MsZ/Oznamenia-majetkovych-pomerov-verejneho-funkcionara/
Timestamp: 2020-03-29 17:50:43+00:00
Document Index: 2820029

Matched Legal Cases: ['čl. 2', 'čl. 2', 'čl. 7', 'čl. 7', 'čl. 7', 'čl. 7', 'čl. 8', 'čl. 8', 'čl. 7', 'čl. 7']

Oznámenia majetkových pomerov verejného funkcionára ::: Mestské zastupiteľstvo (MsZ) ::: Samospráva ::: Mesto Vranov nad Topľou ::: www.vranov.sk
Oznámenia majetkových pomerov verejného funkcionára
Transparentné mesto (register zmlúv, objednávok, faktúr) (1641803×)
Samospráva » Mestské zastupiteľstvo (MsZ) » Oznámenia majetkových pomerov verejného funkcionára
Tlačivo – oznámenie funkcií, zamestnaní, činností a majetkových pomerov verejných funkcionárov (PDF; 3,0 MB)
Tlačivo – oznámenie verejného funkcionára po skončení výkonu verejnej funkcie (PDF; 1,8 MB)
Organizačné usmernenie:
Usmernenie sa vzťahuje na verejných funkcionárov uvedených v čl. 2 ods. 1 písm. a) až n), p), r), u) až zp) ústavného zákona č. 357/2004 Z. z. o ochrane verejného záujmu pri výkone funkcií verejných funkcionárov v znení neskorších predpisov (ďalej len „ústavný zákon“)
V políčkach letopočtu pod názvom oznámenia verejný funkcionár vypisuje predchádzajúci kalendárny rok, nie rok, v ktorom oznámenie podáva. Interné poradové číslo verejného funkcionára (pre potreby evidencie komisie na ochranu verejného záujmu) (ďalej len komisia) vyplní tajomník komisie . O aký typ oznámenia ide („Pri ujatí sa výkonu verejnej funkcie“ alebo „K 30. aprílu“), vyznačí verejný funkcionár krížikom v príslušnej časti.
Verejný funkcionár, ktorý vykonáva viac verejných funkcií patriacich do osobnej pôsobnosti komisie, podáva oznámenie len raz s tým, že na príslušných stranách vyplní všetky verejné funkcie, ktoré vykonáva v osobnej pôsobnosti komisie podľa čl. 2 ods. 1 ústavného zákona.
V časti C bod 6 oznámenia
v prípade, že verejný funkcionár podáva oznámenie pri ujatí sa verejnej funkcie, resp. za verejného funkcionára sa považuje dňom účinnosti ústavného zákona (1. január 2020), v písm. a) a b) uvedie „0“, keďže oznámenie podáva za predchádzajúci kalendárny rok, v ktorom verejnú funkciu ešte nevykonával a ani nemal príjmy z výkonu iných funkcií, zamestnaní alebo činností, v ktorých vykonávaní pokračoval aj po ujatí sa funkcie verejného funkcionára, resp. potom, čo začal byť považovaný za verejného funkcionára,
v písm. a) verejný funkcionár uvedie príjem z výkonu verejnej funkcie; v prípade, že vykonáva viac verejných funkcií v pôsobnosti výboru, uvedie súčet takýchto príjmov (hrubý príjem podliehajúci režimu dani z príjmov),
v písm. b) verejný funkcionár uvedie príjmy z výkonu iných funkcií, zamestnaní alebo činností, v ktorých vykonávaní pokračoval aj po ujatí sa funkcie verejného funkcionára; v prípade, že ich vykonáva viac, uvedie súčet takýchto príjmov (hrubý príjem podliehajúci režimu dani z príjmov).
Prílohou oznámenia je výlučne kópia dokladov uvedených v čl. 7 ods. 2 ústavného zákona. Iné prílohy (napr. kópiu listu vlastníctva, rozhodnutia iných orgánov a pod.) verejný funkcionár k oznámeniu neprikladá. K oznámeniu, ktoré verejný funkcionár podáva pri ujatí sa verejnej funkcie, a k oznámeniu po skončení výkonu verejnej funkcie verejný funkcionár neprikladá žiadne prílohy.
Verejný funkcionár je povinný vyplniť všetky údaje, ktoré oznámenie vyžaduje (napr. pri vlastníctve nehnuteľností všetky čísla listov vlastníctva, podielov a pod.), v opačnom prípade sa vystavuje riziku, že komisia bude považovať podané oznámenie za neúplné.
V prípade manžela/manželky a neplnoletých detí, ktoré s verejným funkcionárom žijú v domácnosti, verejný funkcionár uvedie údaje podľa čl. 7 ods. 1 písm. e) ústavného zákona aj vtedy, ak by príslušné údaje v oznámení týkajúce sa majetkových pomerov zostali nevyplnené (manžel/manželka a neplnoleté deti nevlastnia žiadny majetok). Na tento účel je potrebné použiť samostatnú stranu a začiarknutím v príslušnom políčku („manžel/manželka“ a „neplnoleté dieťa“) uviesť majetkové pomery rovnako, ako ich verejný funkcionár uviedol za seba.
Strany č. 10 a č. 11 sú neoddeliteľné. Verejný funkcionár vyplní obidve strany tak, že v záhlaví uvedie, za ktorú fyzickú osobu uvádza majetkové pomery. V opačnom prípade sa verejný funkcionár vystavuje riziku, že komisia bude považovať oznámenie za neúplné. Na záver verejný funkcionár strany očísluje (v prípade ručného vypĺňania) a tlačivo podpíše.
Prílohy č. 1 a č. 2 ústavného zákona Z. z. sú vzorom, ako majú oznámenia podľa čl. 7 ods. 1 v spojení s čl. 7 ods. 6 a podľa čl. 8 ods. 5 v spojení s čl. 8 ods. 6 vyzerať v listinnej podobe. Z uvedeného dôvodu nemusí byť vizuál elektronických formulárov oznámení graficky totožný s ich listinnou podobou. Obsahová stránka oznámení však musí byť zachovaná a nie je možné ju ľubovoľne meniť (napr. rozsah, názvy polí a pod.).
Pri vypĺňaní oznámenia po skončení výkonu verejnej funkcie verejný funkcionár vyplní všetky požadované údaje. V prípade, že sa na neho v časti C bod 1 tohto oznámenia nevzťahuje niektoré z písmen a) až e), iba začiarkne v políčku „nie“.
Ak je verejný funkcionár zvolený alebo vymenovaný do inej verejnej funkcie alebo je opätovne zvolený alebo vymenovaný do tej istej verejnej funkcie a v danom kalendárnom roku podal výboru oznámenie podľa čl. 7 ods. 1 ústavného zákona, nie je povinný ho podať opätovne (čl. 7 ods. 3 ústavného zákona).
Tlačivo po vyplnení údajov je potrebné vytlačiť stlačením tlačidla „Vytlačiť všetko“ na prvej strane daného tlačiva a podpísané doručiť na MsÚ vedúcej oddelenia org. a soc. služieb a zároveň elektronickú verziu uložiť a zaslať emailom na katarina.galikova@vranov.sk .
aktualizácia: 20.02.2020 | počet zobrazení: 132
Počet návštev od 21.02.2008: 3174796
Počet návštev dnes: 786